
ŠAKIŲ RAJONO SAVIVALDYBĖS TARYBA

SPRENDIMAS

DĖL RAJONO SAVIVALDYBĖS 2012 METŲ BIUDŽETO TVIRTINIMO

2012 m. vasario 29 d. Nr. T-58 
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 str. 2 d. 15 p., 51 str. 1 d., Biudžeto sandaros įstatymo (Žin., 1990, Nr. 24-596; 2004, Nr. 4-47) 21, 25, 26 str. 4 ir 5 d. ir Lietuvos Respublikos 2012 metų valstybės biudžeto ir savivaldybių biudžetų finansinių rodiklių patvirtinimo įstatymu (Žin., 2011, Nr. 163 -7741) 2, 3, 4, 12 ir 14 str., nusprendžia:


1. Patvirtinti rajono savivaldybės 2012 metų biudžetą (toliau – rajono savivaldybės biudžetas): 77039,123 tūkst. Lt pajamų, iš to skaičiaus 4170,497 tūkst. Lt einamosios sąskaitos likučių 2012 metų išlaidoms dengti, 81765,753 tūkst. Lt išlaidų ir 1116,503 tūkst. Lt kasos apyvartinių lėšų pagal 1, 2, 3, 4, 5 ir 6 priedus (pridedama).


2. Patvirtinti 4726,63 tūkst. Lt rajono savivaldybės biudžeto deficitą. 


3. Patvirtinti rajono savivaldybės 2012 metų aplinkos apsaugos rėmimo specialiosios programos sąmatą pagal 7 priedą (pridedama).


4. Patvirtinti rajono savivaldybės privatizavimo fondo lėšų 2012 metų sąmatą pagal 8 priedą (pridedama).


5. Nustatyti šiuos rajono savivaldybės skolinimosi limitus:


5.1. rajono savivaldybės skola negali viršyti 70 procentų patvirtintų 2012 metų rajono savivaldybės biudžeto pajamų (neįskaitant iš valstybės biudžeto savivaldybei skiriamų specialiųjų tikslinių dotacijų ir valstybės biudžetui grąžinamos bendrosios dotacijos kompensacijos);

5.2. metinio rajono savivaldybės grynojo skolinimosi suma negali viršyti 20 procentų patvirtintų 2012 metų rajono savivaldybės biudžeto pajamų (neįskaitant iš valstybės biudžeto rajono savivaldybei skiriamų specialiųjų tikslinių dotacijų ir valstybės biudžetui grąžinamos bendrosios dotacijos kompensacijos);

5.3. grąžintina 2012 metais rajono savivaldybės paskolų ir palūkanų bei su paskolų ėmimu susijusių įmokų suma negali viršyti 15 procentų patvirtintų rajono savivaldybės biudžeto pajamų (neįskaitant iš valstybės biudžeto rajono savivaldybei skiriamų specialiųjų tikslinių dotacijų ir valstybės biudžetui grąžinamos bendrosios dotacijos kompensacijos);

5.4. rajono savivaldybės garantijų limitas negali viršyti 10 procentų patvirtintų 2012 metų savivaldybės biudžeto pajamų (neįskaitant iš valstybės biudžeto rajono savivaldybei skiriamų specialiųjų tikslinių dotacijų ir valstybės biudžetui grąžinamos bendrosios dotacijos kompensacijos);

6. Nustatyti, jog valstybės biudžeto bendrosios dotacijos kompensaciją naudoja rajono savivaldybės administracija savarankiškų funkcijų vykdymui.


7. Įpareigoti biudžetinių įstaigų vadovus:


7.1. rajono savivaldybės biudžeto išlaidas vykdyti patvirtintų asignavimų ribose;


7.2. 2012 m. sausio 1 d. esantį kreditorinį įsiskolinimą už suteiktas paslaugas, atliktus darbus ir įsigytas prekes 3 ir 4 priedo skiltyje „2011 m. skola“, apmokėti iki 2012 m. kovo 15 d.

8. patvirtinus rajono savivaldybės biudžetą, patvirtintas rajono savivaldybės biudžeto sąmatas per 5 darbo dienas pateikti rajono savivaldybės administracijos Biudžeto ir turto skyriui.


9. Įpareigoti rajono savivaldybės administracijos direktorių:


9.1. rajono savivaldybės administracijos direktoriaus rezervo lėšas naudoti tik toms reikmėms, kurių negalima numatyti sudarant ir tvirtinant savivaldybės biudžetą, t.y., ekstremalių situacijų padariniams likviduoti ir kitoms reikmėms pagal rajono savivaldybės tarybos nustatytą tvarką;


9.2. skiriant lėšas ūkio subjektui, kuris nėra biudžetinė įstaiga, rajono savivaldybės tarybos nustatyta tvarka pasirašyti lėšų naudojimo sutartį.


10. Įpareigoti rajono savivaldybės administracijos Centralizuotos buhalterijos skyrių:


10.1. pagal patvirtintas sąmatas ir pateiktas lėšų gavimo paraiškas finansuoti savivaldybės administracijos struktūrinius teritorinius padalinius – seniūnijas;

10.2. vykdyti programas: Mokymosi visą gyvenimą ir sporto (kodas 01),  Regioninės plėtros ir bendruomeninių iniciatyvų (kodas 04), Jaunimo ir nevyriausybinių organizacijų (kodas 05), Kultūros plėtros (kodas 06), Savivaldybės veiklos pagrindinių funkcijų (kodas 07), Darbo rinkos politikos rengimo ir įgyvendinimo (kodas 08), Verslo plėtros ir turizmo (kodas 09), Žemės ūkio plėtros (kodas 11), Švarios, sveikos aplinkos ir energijos taupymo (kodas 12), Socialinės apsaugos (kodas 13), Sveikatos apsaugos (kodas 14).
11. Įpareigoti programų koordinatorius:


11.1. parengti ir rajono savivaldybės administracijos direktoriaus įsakymu patvirtinti programų vykdytojų sąrašus su jiems priskirtais asignavimais;


11.2. pagal patvirtintas sąmatas parengti programų vykdytojų finansavimo sutartis.


12. Įpareigoti rajono savivaldybės administracijos Biudžeto ir turto skyrių: 


12.1. pagal patvirtintas sąmatas ir pateiktas lėšų gavimo paraiškas finansuoti rajono savivaldybės biudžetines įstaigas;


12.2. paskolų gavimo sutartyse nustatytais mokėjimo terminais grąžinti paskolas, mokėti palūkanas bei vykdyti kitose sutartyse numatytus finansinius įsipareigojimus.


13. Nustatyti, jog rajono biudžeto asignavimų valdytojai atsakingi už programų vykdymą, programų sąmatų sudarymą ir vykdymą neviršijant patvirtintų asignavimų sumų, už paskirtų asignavimų efektyvų, atitinkantį programoje nustatytus tikslus ir rezultatyvų naudojimą.
Meras



                                         Juozas Bertašius

